Beteja e Likovës

Beteja e Likovës ( maqedonisht : Липковска криза, shqip : Beteja e Likovës ) ishte një betejë që përfshiu forcat maqedonase dhe kryengritësit shqiptarë të Ushtrisë Çlirimtare Kombëtare (UÇK).

 Beteja 
Luftimet në Likovë filluan më 28 mars 2001, me shpërthime të forta që u dëgjuan nga afërsia e fshatit. Konflikti u përqendrua kryesisht rreth liqenit të rëndësishëm strategjik në zonë. Më 3 maj 2001, UÇK-ja depërtoi në Likovë dhe fshatrat fqinje, duke shkaktuar një ofensivë maqedonase. Megjithatë, ofensiva më vonë u ndërpre pasi UÇK-ja nuk tregoi shenja tërheqjeje. Për dallim nga fshatrat e tjera, Likova qëndroi relativisht e qetë nga 8 maji deri më 2 qershor 2001. Megjithatë, luftimet e ashpra u përshkallëzuan kur UÇK-ja nisi një sulm ndaj forcave maqedonase që mbronin digën e Likovës, duke rezultuar në marrjen e kontrollit të digës nga UÇK-ja. Marrja e UÇK-së e liqenit vendimtar të Likovës, i cili furnizonte me ujë mbi 100,000 banorë të Kumanovës, nxiti një reagim të menjëhershëm maqedonas. Më 11 qershor filloi një ofensivë me qëllim rimarrjen e digës. Megjithatë, forcat maqedonase më vonë po atë ditë njoftuan se kishin ndërprerë të gjitha operacionet në rajonin e Likovës. Më 18 qershor, pas një periudhe prej pesë ditësh të shënuar me negociata dhe diskutime, ushtarët e UÇK-së lejuan një kolonë të udhëhequr nga përfaqësues të OSBE-së, e cila përfshinte ekipe ekspertësh nga një Ndërmarrje e Ujësjellësit, të hynte në fshat. Fatkeqësia e mundshme që rrezikonte mbi 100.000 qytetarë të Kumanovës, të cilët kishin 12 ditë pa furnizim me ujë, në fakt ka përfunduar, duke i dhënë fund krizës. Fshati do të mbetej nën kontrollin e UÇK-së deri në përfundimin e luftes në Maqedoni. Më 19 dhjetor 2001, policia maqedonase rivendosi kontrollin pas rihyrjes në fshat.

 Referime 

Kategoria:Komuna e Likovës
Kategoria:Lufta e vitit 2001 në Maqedoni